cyanic-selkie/wikianc huggingface dataset:
Μίκα Βάλταρι
Μετέπειτα χρόνια
Τα δυο τελευταία μυθιστορήματα του Βάλταρι έχουν ως θέμα τους την πρώιμη ιστορία του Χριστιανισμού: Το Μυστικό του βασιλείου, 1959 και Ο Ρωμαίος, 1964. Ως μέλος της Ακαδημίας Επιστημών και Γραμμάτων, καθοδήγησε τους νεότερους συγγραφείς. Αναμείχθηκε επίσης στην επανέκδοση και επιμέλεια των πρώιμων έργων του και έδωσε εκτενείς συνεντεύξεις στη Ritva Haavikko, οι οποίες αργότερα κυκλοφόρησαν σε βιβλίο.
Αναγνώριση
Η 100η επέτειος από την γέννηση του Μίκα Βάλταρι εορτάστηκε με την επιλογή του συγγραφέα ως βασικής φιγούρας σε ένα νόμισμα, στο τιμητικό νόμισμα Μίκα Βάλταρι των €10, που κυκλοφόρησε το 2008.
Δυο αστεροειδείς έχουν πάρει το όνομα του Βάλταρι: n:o 4266 Mika Waltari και n:o 4512 Sinuhe.
Παραπομπές
Κατηγορία:Φινλανδοί συγγραφείς Κατηγορία:Φινλανδοί ποιητές
Η πτώση (μυθιστόρημα)
Η πτώση (γαλλικός τίτλος: La Chute) είναι φιλοσοφικό μυθιστόρημα του Αλμπέρ Καμύ που εκδόθηκε στο Παρίσι το 1956 από τις εκδόσεις Γκαλιμάρ. Πρόκειται για την εξομολόγηση ενός ανθρώπου σε έναν άγνωστο που συνάντησε σε ένα μπαρ του Άμστερνταμ, μέσα από την οποία αντιμετωπίζει τις ενοχές του και αγωνίζεται να βρει νόημα στη ζωή του.
Θεωρείται θεμελιώδες έργο της μεταπολεμικής γαλλικής λογοτεχνίας και κλασικό της φιλοσοφίας του υπαρξισμού, δημοσιεύτηκε ένα χρόνο πριν ο συγγραφέας λάβει το Νόμπελ Λογοτεχνίας.
Παρουσίαση
Η πτώση είναι το τρίτο - μετά τον Ξένο και την Πανούκλα - μυθιστόρημα και τελευταίο «λογοτεχνικό» έργο που δημοσίευσε ο Αλμπέρ Καμύ. Το μυθιστόρημα επρόκειτο αρχικά να συμπεριληφθεί στη συλλογή Η εξορία και το βασίλειο που εκδόθηκε το 1957.
Πρόκειται για ένα φιλοσοφικό μυθιστόρημα. Διερευνά την ύπαρξη, την έλλειψη ή τη διαστρέβλωση των αξιών, την αθωότητα και την ενοχή, το ανούσιο μιας αναπόφευκτης ζωής, την αδράνεια και τις συνέπειές της, την ελευθερία, τον αθεϊσμό και την κοινωνία με τη φιλοσοφική έννοια του παραλόγου. Είναι ένα καθολικό κατηγορητήριο της ανθρωπότητας, ένα εξευτελιστικό πορτρέτο του σύγχρονου ανθρώπου μέσα από μια εξομολόγηση με ιδιαίτερη μορφή μονολόγου, κατανεμημένη στα έξι κεφάλαια του βιβλίου - έξι συναντήσεις με τον «συνομιλητή» του.
Η ιδιαιτερότητα του μυθιστορήματος έγκειται στο ότι ο άνθρωπος που αφηγείται τη ζωή του είναι ο μόνος που μιλάει, σε όλο το έργο. Τις ερωτήσεις ή τα σχόλια του «συνομιλητή» του αντιλαμβανόμαστε μέσω των απαντήσεων του αφηγητή. Η επιλογή αυτής της εστίασης, την οποία ο Καμύ είχε ήδη χρησιμοποιήσει, 14 χρόνια νωρίτερα, στον Ξένο, περιορίζει τον αναγνώστη, χωρίς καμία εξωτερική πληροφόρηση, σε μια μοναδική οπτική γωνία, η οποία, στην περίπτωση αυτού του μυθιστορήματος, συμβάλλει στη δημιουργία της κατάστασης «δυσφορίας» στην οποία βρίσκεται ο ήρωας-αφηγητής. Η σκοτεινή ατμόσφαιρα που περιβάλλει αυτήν την εξομολόγηση συμβάλλει στη μοναδικότητα του μυθιστορήματος.
Υπόθεση
Ο Ζαν-Μπατίστ Κλαμάνς, «μετανοημένος δικαστής» όπως αυτοαποκαλείται, είναι ένας σαραντάχρονος Παριζιάνος δικηγόρος, που έχει εγκαταλείψει τη χώρα του μετά από μια σειρά γεγονότων που ανέτρεψαν τη ζωή του και πλέον κατοικεί στο Άμστερνταμ. Άνθρωπος της γαλλικής αστικής τάξης, δικηγόρος στο επάγγελμα, έξυπνος, πλούσιος, φιλάνθρωπος και ικανοποιημένος από τον εαυτό του, με ρητορική δεινότητα και επιτυχία στις γυναίκες, γνώρισε στη ζωή του επαγγελματική δόξα, γυναίκες και λαμπρές αγορεύσεις. Η αρχή της ιστορίας της ζωής του, όπως την εξομολογείται σε έναν άγνωστο συμπατριώτη του που γνώρισε στο Μέξικο Σίτυ, ένα κακόφημο μπαρ του Άμστερνταμ, αναφέρεται στην αντίληψη που είχε ο Κλαμάνς για τον εαυτό του εκείνα τα ένδοξα χρόνια: εμφανίζεται εγωιστής και τυφλωμένος από μια άμετρη αγάπη για τον εαυτό του.
Όλα όμως ανατράπηκαν όταν ένα βράδυ πριν από τρία χρόνια, επιστρέφοντας στο σπίτι του, αδιαφόρησε και δεν έσπευσε να βοηθήσει μια νεαρή γυναίκα που έπεσε στα νερά του ποταμού από μια γέφυρα στο Παρίσι. Από εκείνη τη στιγμή, αρχίζει η «πτώση» του: οι ενοχές του διογκώνονται σε σημείο να γίνονται εμμονή. Αυτό το γεγονός ρίχνει νέο φως σε ολόκληρη την ύπαρξή του, την οποία κρίνει ως άχρηστη. Συνειδητοποιεί σιγά σιγά τη ματαιότητα της προηγούμενης συμπεριφοράς του, η οποία πολύ γρήγορα γίνεται όλο και πιο αφόρητη γι 'αυτόν. Προσπαθεί να ξεφύγει από τις τύψεις του, είναι παρ' όλα αυτά αδυσώπητα παγιδευμένος στο παρελθόν του. Αντιμέτωπος με τις όλο και πιο αφόρητες αναμνήσεις του, φεύγει από το Παρίσι για τις φτωχογειτονιές του Άμστερνταμ, όπου εκμυστηρεύεται την ιστορία του σε διάφορους ακροατές, μετατρέποντάς την σε καθρέφτη: παρουσιάζει τις αθλιότερες πλευρές του, έτσι ώστε ο καθένας να μπορεί να συνειδητοποιήσει τα δικά του λάθη. Είναι ο καθρέφτης της διεφθαρμένης ανθρωπότητας.
Στην τελευταία τους συνάντηση, ο συνομιλητής επισκέπτεται τον Κλαμάνς στο διαμέρισμά του, ο οποίος του δείχνει τον πίνακα του Γιαν βαν Άικ Οι ακέραιοι δικαστές που είχε κλαπεί το 1934. Βρέθηκε στην κατοχή του μπάρμαν του Μέξικο Σίτυ για ένα μπουκάλι ποτό και ο Κλαμάνς τον κρύβει στο διαμέρισμά του με την ελπίδα κάποιος από τους αγνώστους που συναντά να είναι αστυνομικός και να τον συλλάβει. «Αλλά, δεν είσαστε βέβαια αστυνομικός, κάτι τέτοιο θα ήταν πολύ απλοϊκό. Πώς είπατε; Α, το υποπτευόμουνα....Εξασκείτε στο Παρίσι το ωραίο επάγγελμα του δικηγόρου.....»
Σύμφωνα με τον Γουίλιαμ Στάιρον, η συμπεριφορά του Κλαμάνς μοιάζει έντονα με ανθρώπου που βρίσκεται σε βαθιά κατάθλιψη. Ο Ρομέν Γκαρί του είχε εκμυστηρευτεί ότι ο Καμύ έπασχε από κατάθλιψη και μερικές φορές είχε μιλήσει για αυτοκτονία.
Μεταφράσεις στα ελληνικά
Η πτώση:
Κυσί
Το Κυσί (γαλλικά: Cussy) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Α.Ο. Αίολος Αγυιάς
Ο Αθλητικός Όμιλος Αίολος Αγυιάς Πατρών είναι ελληνικό αθλητικό σωματείο που δραστηριοποιείται στην περιοχή της Αγυιάς, στην Πάτρα, στο νομό Αχαΐας όπου και βρίσκεται η έδρα των τμημάτων του. Επίσημο έτος ίδρυσής του είναι το 2012 και οι αθλητές του αγωνίζονται με χρώματα το μπλε και το άσπρο. Στο έμβλημά του απεικονίζεται ο μυθολογικός θεός του ανέμου, ο Αίολος. Διατηρεί ενεργά τμήματα καλαθοσφαίρισης, ποδοσφαίρου, πετοσφαίρισης, κολύμβησης και τοιχοσφαίρησης. Καλλιεργεί αποκλειστικά το άθλημα της καλαθοσφαίρισης, διατηρώντας τμήματα τόσο ενηλίκων όσο και ακαδημίες νεαρότερων ηλικιακά αθλητών.
Τμήμα καλαθοσφαίρισης ανδρών
Η ομάδα μπάσκετ ιδρύθηκε το 2012 και είναι ένα από τα πιο επιτυχημένα τμήματα του συλλόγου τόσο σε επίπεδο ακαδημιών όσο και σε επίπεδο ανδρών. Στο παρελθόν έχει λάβει μέρος στα τοπικά πρωταθλήματα της ΕΣΚΑ-Η ενώ την σεζόν 2020-2021 συμμετείχε για πρώτη φορά στο πρωτάθλημα της Γ΄ Εθνικής κατηγορίας, στον πρώτο όμιλο. Στην πρώτη παρουσία του πέτυχε 2 νίκες και είχε 1 ήττα στις πρώτες τρείς αγωνιστικές οπότε και διακόπηκε οριστικά το πρωτάθλημα. Την επόμενη χρονιά 2021-2022 ο σύλλογος κατάφερε να στεφθεί πρωταθλητής του πρώτου ομίλου της Γ΄ Εθνικής έχοντας 15 νίκες και μόλις τρείς ήττες πετυχαίνοντας για πρώτη φορά στην ιστορία του να κερδίσει την άνοδο στην Β' Εθνική κατηγορία. Την ίδια χρονιά κατέκτησε και τον θεσμό του κυπέλλου της ΕΣΚΑ-Η επικρατώντας στον τελικό της ομάδας της Ολυμπιάδας Πατρών. Την χρονιά 2022-2023 ο σύλλογος συμμετείχε για πρώτη του φορά στο πρωτάθλημα της Β΄ Εθνικής, στον πρώτο όμιλο του Νότου. Μετά από 13 αγωνιστικές πέτυχε 7 νίκες και 6 ήττες, τερμάτισε στην 4η θέση ύστερα από μία επιτυχημένη σεζόν, μπήκε στα πλέι-οφ ανόδου για την Α2 Εθνική, άλλα αποκλείστηκε από τον αήττητο και τελικά πρωταθλητήΜίλωνα.
Τμήμα ποδοσφαίρου
Το τμήμα δημιουργήθηκε το 2012 και λειτουργούν μόνο τμήματα υποδομής που συμμετέχουν στα αντίστοιχα διασυλλογικά πρωταθλήματα.
Τμήμα κολύμβησης
Το τμήμα κολύμβησης ξεκίνησε το 2017 αρχικά μόνο με τμήματα υποδομών. Από το 2019 δημιουργήθηκε η προ-αγωνιστική και αγωνιστική ομάδα η οποία συμμετέχει τόσο σε διασυλλογικούς όσο και σε πανεθνικούς αγώνες με σημαντικές επιτυχίες.
Τμήμα τοιχοσφαίρισης
Το τμήμα τοιχοσφαίρισης ξεκίνησε το 2012 και είναι μέλος της ΕΦΟΑ, της Ομοσπονδίας Αντισφαίρισης. Στις ακαδημίες του αθλούνται πολλά μικρά παιδιά της πόλης και ήδη υπάρχουν οι πρώτες μεγάλες επιτυχίες σε εθνικό επίπεδο.
Εξωτερικοί σύνδεσμοι
Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α.Η. Κατηγορία:Ιδρύσεις αθλητικών συλλόγων το 2012 Κατηγορία:Ιδρύσεις ομάδων καλαθοσφαίρισης το 2012
Σιαογίνγκ Γουάνγκ
Στο Παγκόσμιο Πρωτάθλημα Σκοποβολής 2018 κέρδισε το ασημένιο μετάλλιο στο αγώνισμα του τραπ.
Παραπομπές
Κατηγορία:Κινέζες αθλήτριες της σκοποβολής
Ντε-Ζυμώ
Το Ντε-Ζυμώ (γαλλικά: Deux-Jumeaux) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Παραπομπές
Κατηγορία:Κοινότητες του Καλβαντός
Ντανεστάλ
Το Ντανεστάλ (γαλλικά: Danestal) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Ντανεσταλιέν (γαλλικά: Danestaliens).
Παραπομπές
Κατηγορία:Κοινότητες του Καλβαντός
Κυβερβίλ (Καλβαντός)
Το Κυβερβίλ (γαλλικά: Cuverville) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Κυβερβιλαί (γαλλικά: Cuvervillais).
Παραπομπές
Κατηγορία:Κοινότητες του Καλβαντός
Μαριάννα Ελεονώρα των Βουρβόνων
Η Μαρία Άννα Ελεονώρα των Βουρβόνων (Marie Anne Éléonore de Bourbon, 22 Δεκεμβρίου 1690 - 30 Αυγούστου 1760) από τον Οίκο των Βουρβόνων ήταν κόρη του Λουδοβίκου Γ΄ του Κοντέ και της Λουίζας Φραγκίσκης των Βουρβόνων. Ήταν η ηγουμένη του Αγίου Αντωνίου των Πεδίων (Saint-Antoine-des-Champs), μια μονή στο προάστιο του Παρισιού, Βιλζουίφ.
Βιογραφία
Η Μαρία Άννα Ελεονώρα Γαβριέλλα γεννήθηκε στο Παλάτι των Βερσαλλιών ως κόρη του Δούκα και της Δούκισσας των Βουρβόνων. Ως το πρωτότοκο παιδί των γονιών της, ήταν γνωστή ως Mademoiselle de Bourbon στη νεολαία της. Αρχικά ήταν η αγαπημένη της μητέρας της αλλά αργότερα αντικαταστάθηκε από την αδελφή της Λουίζα Ελισάβετ. Η Ελεονώρα, μέσω της μητέρας της, ήταν εγγονή του Λουδοβίκου ΙΔ΄ της Γαλλίας και της ερωμένης του Ατεναΐς ντε Μοντεσπάν.
Στις 6 Μαΐου 1706, στην ηλικία των 16 ετών, έγινε καλόγρια στο βασιλικό Αββαείο του Φοντεβρώ στο Ανζού. Αργότερα έγινε η ηγουμένη του μοναστηριού του Saint-Antoine-des-Champs (που ήταν μοναστήρι ήδη από τον 13ο αιώνα) το 1723 και ήταν γνωστή ως "Madame de Bourbon".
Η Μαρία Άννα Ελεονώρα πέθανε στο Βιλζουίφ και θάφτηκε στο Αββαείο του Saint-Antoine-des-Champs. Η αδελφή της Ερριέττα Λουίζα των Βουρβόνων ήταν ηγουμένη, όπως και μια ξαδέρφη, η Λουίζα Αδελαΐδα της Ορλεάνης. Η Μονή στο Saint-Antoine είναι τώρα η έδρα του Νοσοκομείου Σαιντ-Αντουάν έξω από το Παρίσι.
Παραπομπές
Κατηγορία:Πριγκίπισσες της Γαλλίας Κατηγορία:Οίκος των Βουρβόνων
Ντιαλάν συρ Σαιν
Το Ντιαλάν συρ Σαιν (γαλλικά: Dialan sur Chaîne) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Ουναλότο Φεάο
Ο Ουναλότο Φεάο (Unaloto Feao, γεννήθηκε 16 Ιανουαρίου 1982) είναι πρώην ποδοσφαιριστής από τη Τόνγκα που αγωνιζόταν ως μέσος. Είναι κάτοχος του ρεκόρ διεθνών τερμάτων της εθνικής ομάδας της χώρας του με 7 γκολ.
Εξωτερικοί σύνδεσμοι
Κατηγορία:Ποδοσφαιριστές από τη Τόνγκα Κατηγορία:Μέσοι ποδοσφαιριστές
Λούτσο Μπαρριός
Ο Λούις Μπαρριός Ρόχας (ισπανικά: Luis Barrios Rojas), κοινώς γνωστός ως Λούτσο Μπαρριός (ισπανικά: Lucho Barrios , 1935 - 2010) ήταν δημοφιλής Περουβιανός μουσικός και τραγουδιστής της Λατινικής Αμερικής.
Γεννήθηκε στις 22 Απριλίου στο Καλλάο του Περού. Αναδείχθηκε κατά τη δεκαετία του 1960, με τραγούδια μπολερό, όπως το «Marambu» και κέρδισε τις καρδιές και την αγάπη του κοινού στο Περού και τη Χιλή. Τιμήθηκε το 2002 με το παράσημο Αξίας της Χιλής. Χαρακτηρίστηκε επίσης ως «βασιλιάς του Μπολερό» και «βασιλιάς του δακρυϊκού αδένα».
Εξωτερικοί σύνδεσμοι
Κατηγορία:Περουβιανοί μουσικοί Κατηγορία:Τραγουδιστές
Φάιτ Μπαχ
Ο Φάιτ Μπαχ (γερμ. Veit Bach, Πρέσμπουργκ, περ. 1555 - Βέχμαρ, 8 Μαρτίου 1619) ή Φίτους Μπαχ (γερμ. Vitus Bach), ήταν γενάρχης της οικογένειας Μπαχ, ειδικότερα του κλάδου με καταγωγή από το Βέχμαρ. Όπως αναφέρει ο Γιόχαν Σεμπάστιαν Μπαχ στη Γενεαλογία της οικογένειας, ο Φάιτ ήταν αρτοποιός με καταγωγή από το Πρέσμπουργκ (σημ. Μπρατισλάβα), πρωτεύουσα εκείνη την εποχή του βασιλείου της Ουγγαρίας. Την περίοδο της Αντιμεταρρύθμισης, αρνούμενος να απαρνηθεί τις θρησκευτικές του πεποιθήσεις, εγκαταστάθηκε στη Θουριγγία, και πιο συγκεκριμένα στο μικρό χωριό Βέχμαρ της επαρχίας Γκότα, όπου πιθανόν είχε συγγενείς. Αναφέρεται πως απολάμβανε να παίζει τσίτερ, το οποίο μάλιστα έπαιρνε μαζί του στον μύλο που εργαζόταν. Τόσο ο ίδιος, όσο και γιος του, Γιοχάνες (Χανς) Μπαχ, καταγράφονται σε επίσημα αρχεία του Βέχμαρ ως μουσικοί. Ο πρώτος βιογράφος του Γ. Σ. Μπαχ, Γιόχαν Νίκολαους Φόρκελ αναφέρει πως ο Φάιτ διέθετε δύο γιους. Δεν πρέπει να συγχέεται με άλλον Φάιτ Μπαχ που πέθανε πριν το 1578 και πιθανώς δεν σχετίζεται με την οικογένεια Μπαχ.
Παραπομπές
Κατηγορία:Οικογένεια Μπαχ
Λετίσα Σκάνλαν
Η Λετίσα Σκάνλαν (γενν. 13 Απριλίου 1990) είναι Αυστραλή αθλήτρια της σκοποβολής. Είναι χρυσή μεταλλιούχος των Κοινοπολιτειακών Αγώνων το 2014 και το 2018 στο αγώνισμα του τραπ. Στο Παγκόσμιο Πρωτάθλημα Σκοποβολής 2018 κατέκτησε την 4η θέση στο τραπ.
Εξωτερικοί σύνδεσμοι
Κατηγορία:Αυστραλές αθλήτριες της σκοποβολής
Ντιβ-συρ-Μερ
Το Ντιβ-συρ-Μερ (γαλλικά: Dives-sur-Mer) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Ντιβαί (γαλλικά: Divais).
Παραπομπές
Κατηγορία:Κοινότητες του Καλβαντός
Βόλφγκανκ Κουμπίκι
O Βόλφγκανκ Κουμπίκι (γερμ. Wolfgang Kubicki ) είναι Γερμανός πολιτικός ( FDP ), οικονομολόγος και δικηγόρος. Ήταν μέλος της γερμανικής Bundestag από το 1990 έως το 1992 και στη συνέχεια μέλος του κοινοβουλίου της πολιτείας Schleswig-Holstein μέχρι το 2017. Είναι αναπληρωτής ομοσπονδιακός πρόεδρος του FDP και είναι μέλος της γερμανικής Bundestag και πάλι από τις ομοσπονδιακές εκλογές του 2017. στις 24 Τον Οκτώβριο του 2017 έγινε Αντιπρόεδρος της Bundestag.
Παραπομπές
Κατηγορία:Πολιτικοί του 20ού αιώνα Κατηγορία:Γερμανοί δικηγόροι Κατηγορία:Γερμανοί πολιτικοί Κατηγορία:Γερμανοί οικονομολόγοι
Γουάνγκ Κιαν
Η Γουάνγκ Κιαν (γενν. 30 Ιουνίου 1993) είναι Κινέζα αθλήτρια της σκοποβολής.
Συμμετείχε στο Παγκόσμιο Πρωτάθλημα Σκοποβολής 2018, όπου κατέκτησε την 4η θέση στα 10 μέτρα αεροβόλο πιστόλι.
Παραπομπές
Κατηγορία:Κινέζες αθλήτριες της σκοποβολής
Σιλβάνα Στάνκο
Συμμετείχε στο αγώνισμα του τραπ στο Παγκόσμιο Πρωτάθλημα Σκοποβολής 2018, όπου κατέκτησε το χάλκινο μετάλλιο.
Ηλεκτρονικό ροκ
Το ηλεκτρονικό ροκ είναι ένα ευρύ μουσικό είδος που προκύπτει από συνδυασμό ροκ και ηλεκτρονικής μουσικής, και χρησιμοποιεί τα συνήθη μουσικά όργανα των δύο ειδών. Πρωτοεμφανίστηκε το '60 όταν ροκ συγκροτήματα όπως οι Doors, Pink Floyd, Yes και  Moody Blues εισήγαγαν το Moog synthesizer στον ήχο τους. Η δειγματοληψία μουσικής και η επεξεργασία κασέτας είναι χαρακτηριστικές τεχνικές του είδους. Τα κομμάτια ηλεκτρονικού ροκ συνήθως έχουν προσμίξεις στοιχείων από άλλα είδη μουσικής, όπως πανκ ροκ, ιντάστριαλ ροκ, χιπ χοπ, techno και synth-pop, έτσι όπως προέκυψαν τα μουσικά υποείδη indietronica, ντανς-πανκ, και ελεκτροκλάς. Από τα τέλη 2000 το ηλεκτρονικό ροκ ανεβαίνει συνεχώς σε δημοτικότητα.
Χαρακτηριστικά
Είναι μία μείξη ροκ και ηλεκτρονικής μουσικής και χρησιμοποιεί όργανα κοινά των δύο ειδών, όπως το συνθεσάιζερ, μέλοτρον, ηλεκτρικές κιθάρες και τύμπανα. Αρκετοί καλλιτέχνες ηλεκτρονικού ροκ αποφεύγουν την κιθάρα και προτιμούν τεχνολογικά μέσα παραγωγής ροκ ήχων. Τα φωνητικά είναι συνήθως απαλά ή ανεβαστικά ή λείπουν εντελώς (ινστραμένταλ). Πολλά ηλεκτρονικά ροκ συγκροτήματα προτιμούν τα ηλεκτρονικά κρουστά από τα παραδοσιακά κρουστά.
Υποείδη και άλλοι όροι
Ο όρος "progressive rock" (προοδευτικό ροκ ή prog) εισήχθηκε το '60 για μουσική που θα είχε περιγραφεί ως "ηλεκτρονικό ροκ," αλλά ο ορισμός του "prog" αργότερα περιορίστηκε σε ένα συγκεκριμένο σύνολο μουσικών συμβάσεων - αντίθετα προς την ευαισθησία που σχετίζεται με πρωτοποριακές ή πειραματικές προσεγγίσεις.
Το ηλεκτρονικό ροκ συσχετίζεται με ιντάστριαλ ροκ, συνθ-ποπ, ντανς-πανκ, ιντιτρόνικα και new wave, με τα ελεκτροκλάς, νεο ρέηβ, ποστ-πανκ ρεβαιβαλ, ποστ-ροκ, ντανς πανκ και indietronica να θεωρούνται υποείδη. Περιστασιακά γίνεται μείξη με άλλα υποείδη όπως, τρανς και τέκνο, οπότε προκύπτουν τρανς ροκ και τέκνο ροκ αντίστοιχα.
Το Χέβυ Μέταλ, ένα σημαντικό υποείδος της ροκ, κατόπιν μείξης με ηλεκτρονική μουσική και τα υποείδη της, προκύπτουν το ηλεκτρονικό μέταλ, ηλεκτρονικό ντανς μέταλ, τράνς μέταλ και τέκνο μέταλ. Το υποείδος μέταλκορ κατόπιν μείξης με ηλεκτρονική μουσική δίνει το είδος ηλεκτρονικόρ.
Κατόπιν μείξης του πανκ ροκ με ηλεκτρονική μουσική προκύπτουν τα υποείδη συνθπανκ και ντανς-πανκ.
Βιβλιογραφία
Κατηγορία:Είδη rock Κατηγορία:Μουσικά είδη Κατηγορία:Ηλεκτρονική μουσική
Μπουτβύντας
Ο Μπουτβύντας ή Πουκουβέρας, λευκορωσικά Будзівід ή Боудивидъ (απεβ. 1295) από τον Οίκο των Γκεντιμινιδών ήταν μέγας δούκας της Λιθουανίας (1292-95).
Βιογραφία
Ήταν γιος τού Σκαλμάντας μεγάλου δούκα της Λιθουανίας και αδελφός τού Μπουτιγκέιντις.
Η επιρροή του ήταν δυνατή, όταν ο αδελφός του ήταν μέγας δούκας της Λιθουανίας. Αυτό οδήγησε μερικούς ιστορικούς να διατυπώσουν την άποψη, ότι ήταν συγκυβερνήτης όπως οι εγγονοί του Αλγκίρντας και Κεστούτις. Κατά τη διάρκεια της σύντομης εξουσίας του ο Μπουτβύντας προσπάθησε να υπεραμυνθεί τού δουκάτου έναντι των Τευτόνων Ιπποτών· επίσης επιτέθηκε στη Μαζοβία, σύμμαχο τών Τευτόνων.
Οικογένεια
Είχε τέκνα:
Πηγές
Κατηγορία:Οίκος των Γιαγκελλόνων
Φρανσίσκου Μπρέναντ
Ο Φρανσίσκου Μπρέναντ (Francisco Brennand, 11 Ιουνίου 1927 – 19 Δεκεμβρίου 2019) ήταν Βραζιλιάνος γλύπτης, γνωστός για τα μεγάλα κεραμικά γλυπτά του.
Βιογραφικά στοιχεία
thumb|right|325px|Torre de Cristal, ένας πύργος-γλυπτό του Μπρέναντ στο Πάρκο των Γλυπτών, στο Ρεσίφε Ο Μπρέναντ, του οποίου το πλήρες όνομα ήταν Φρανσίσκου ντε Πάουλα ντε Αλμέιντα Μπρέναντ (Francisco de Paula de Almeida Brennand) γεννήθηκε στο Ρεσίφε και ήταν γιος των Ρικάρντου Μοντέιρου Μπρέναντ και της Ολίμπια Παντίλια Νούνες Κόιμπρα (Olímpia Padilha Nunes Coimbra). Ο πατέρας του είχε προσθέσει τα κεραμικά πλακάκια και τούβλα στα προϊόντα της επιχειρήσεώς του από το 1917, οπότε έστειλε τον γιο του στην Ευρώπη για να μελετήσει την τεχνική των κεραμικών υλικών. Φτάνοντας στο Παρίσι το 1949, ο νεαρός Φ. Μπρέναντ ανεκάλυψε το κεραμικό έργο των Πάμπλο Πικάσο, Ζουάν Μιρό και Φερνάν Λεζέ, οπότε έγινε και αυτός καλλιτέχνης της κεραμικής. Το 1948 νυμφεύθηκε την Ντεμπόρα ντε Μόουρα Βασκονσέλος.
Το 1971 ο Μπρέναντ επέστρεψε στα ερείπια του εργοστασίου κεραμικών του πατέρα του και έβαλε μπροστά τη μετατροπή του στην «Oficina Brennand», που παρήγε πλακάκια και τα δικά του κεραμικά γλυπτά.
Ο Φρανσίσκου Μπρέναντ απεβίωσε από λοίμωξη του αναπνευστικού σε ηλικία 92 ετών, σε νοσοκομείο του Ρεσίφε. Ο κυβερνήτης της πολιτείας Περναμπούκο κήρυξε τριήμερο πένθος για τον θάνατό του.
Το έργο του
Το έργο του Μπρέναντ επιστρέφει συχνά στις θεματικές του ανθρώπινου σώματος, των αυγών, των ζώων και των καρπών. Κάποιες φορές χρειάσθηκε να υπερασπίσει το έργο του μετά από καταγγελίες ότι ήταν υπερβολικά προκλητικό. Οι New York Times απεκάλεσαν τον Μπρέναντ «μεγαλύτερο καλλιτέχνη στην πόλη» και την Oficina Brennand «μια μεταφορά για την ίδια την πόλη του Ρεσίφε, που αναλώνεται σε ταυτόχρονη ανάπτυξη και παρακμή». Επίσης είχε αποκληθεί «ο μεγαλύτερος κεραμίστας της Βραζιλίας».
Περισσότερα από 90 έργα του, μεταξύ των οποίων ο Torre de Cristal, ένας πύργος-γλυπτό ύψους 32 μέτρων, είναι στημένα στο «Πάρκο των Γλυπτών» (Parque das esculturas), που βρίσκεται στο Ρεσίφε Αντίγκο, την παλιά πόλη-λιμάνι του Ρεσίφε.
Εξωτερικοί σύνδεσμοι
Κατηγορία:Βραζιλιάνοι γλύπτες Κατηγορία:Σύγχρονοι καλλιτέχνες
Μουσείο Επιστημών, Λονδίνο
Το Μουσείο Επιστημών (Science Museum) είναι ένα σημαντικό μουσείο στην Exhibition Road στην περιοχή South Kensington του Λονδίνου. Ιδρύθηκε το 1857 και σήμερα είναι ένα από τα σημαντικότερα τουριστικά αξιοθέατα της πόλης, με 3,3 εκατομμύρια επισκέπτες το χρόνο.
Όπως και άλλα εθνικά μουσεία στο Ηνωμένο Βασίλειο με κρατική χρηματοδότηση, το Μουσείο Επιστημών έχει δωρεάν είσοδο. Είναι πιθανό να απαιτείται εισιτήριο μόνο για προσωρινές εκθέσεις. Το Μουσείο Επιστημών είναι μέλος του Science Museum Group, που συγχωνεύτηκε με το Museum of Science and Industry in Manchester το 2012.
Συλλογές
μικρογραφία| [[:en:Stephenson's_Rocket|O Πύραυλος του Stephenson|αριστερά]] Το Μουσείο Επιστημών φιλοξενεί σήμερα μια συλλογή περισσότερων από 350.000 αντικειμένων. Μεταξύ αυτών περιλαμβάνονται διάσημα αντικείμενα όπως ο Πύραυλος του Stephenson Puffing Billy (η παλαιότερη ατμομηχανή), ο πρώτος κινητήρας αεριωθούμενων αεροπλάνων, ένα τμήμα του Apollo 10, ένα αντίγραφο του μοντέλου DNA των Francis Crick και James Watson, μερικοί από τους παλαιότερους ατμοκινητήρες (συμπεριλαμβανομένου ενός ατμοκινητήρα Newcomen, του πρώτου ατμοκινητήρα στον κόσμο), μία αυτόματη μηχανική αριθμομηχανή του Charles Babbage, το πρώτο πρωτότυπο του Ρολογιού του Long Now ή Ρολογιού των 10.000 ετών και τεκμηρίωση της πρώτης γραφομηχανής. Περιέχει επίσης εκατοντάδες διαδραστικά εκθέματα. Το 2001 άνοιξε ένας κινηματογράφος 3D IMAX προβάλλοντας ντοκιμαντέρ για την επιστήμη και τη φύση, τα περισσότερα σε 3-D, και το Wellcome Wing που εστιάζει στην ψηφιακή τεχνολογία. Η είσοδος είναι δωρεάν από την 1η Δεκεμβρίου 2001.
Βιβλιοθήκη
Το Μουσείο Επιστημών διαθέτει θεματική βιβλιοθήκη, η οποία, μέχρι τη δεκαετία του 1960, αποτελούσε τη Βρετανική Εθνική Βιβλιοθήκη για την Επιστήμη, την Ιατρική και την Τεχνολογία. Διαθέτει περιοδικά, πρώιμα βιβλία και χειρόγραφα και χρησιμοποιείται από μελετητές από ολόκληρο τον κόσμο. μικρογραφία| Old Bess, Σωζόμενο τμήμα ατμομηχανής που κατασκευάστηκε το 1777 από τον [[Τζέιμς Βατ|James Watt.|αριστερά]]
Αίθουσες
αριστερά|μικρογραφία| Η Ανατολική Αίθουσα Το Μουσείο Επιστημών περιλαμβάνει μια σειρά εκθέσεων, μερικές μόνιμες και άλλες προσωρινές.
Δημιουργώντας τον Σύγχρονο Κόσμο
μικρογραφία| Τμήμα του [[Απόλλων 10|Apollo, το οποίο περιστράφηκε γύρω από τη Σελήνη 31 φορές το 1969, εκτίθεται στη Συλλογή του Σύγχρονου Κόσμου]]
Τοποθεσία
Το μουσείο βρίσκεται δίπλα στο Μουσείο Φυσικής Ιστορίας. Ο πλησιέστερος σταθμός του μετρό του Λονδίνου είναι ο σταθμός South Kensington από όπου ένας υπόγειος διάδρομος οδηγεί στα μουσεία.
Σε σύνδεση (online)
Ο ιστότοπος του Μουσείου Επιστημών διαθέτει μια ποικιλία χαρακτηριστικών, όπως πληροφορίες για τις συλλογές και το βραβευμένο παιχνίδι Launchball.
Εξωτερικοί σύνδεσμοι
Κατηγορία:Ηνωμένο Βασίλειο Κατηγορία:Μουσεία Κατηγορία:Λονδίνο Κατηγορία:Επιστήμες
Φωτισμός
Ο εσωτερικός φωτισμός επιτυγχάνεται συνήθως με τη χρήση φωτιστικών και αποτελεί βασικό μέρος της εσωτερικής διακόσμησης. Ο φωτισμός μπορεί επίσης να είναι ένα εγγενές στοιχείο της αρχιτεκτονικής τοπίου.
Ιστορία
Με την ανακάλυψη της φωτιάς, η αρχαιότερη μορφή τεχνητού φωτισμού που χρησιμοποιήθηκε για να φωτίσει μια περιοχή ήταν οι φωτιές ή οι πυρσοί. Ήδη πριν από 400.000 χρόνια, είχε ανάψει φωτιά στις σπηλιές του Πεκίνου. Οι προϊστορικοί άνθρωποι χρησιμοποιούσαν πρωτόγονους λαμπτήρες λαδιού για να φωτίσουν το περιβάλλον. Αυτοί οι λαμπτήρες κατασκευάζονταν από φυσικά υλικά όπως πέτρες, κοχύλια, κέρατα και πέτρες, ήταν γεμάτοι με λίπος και είχαν ένα φυτίλι ινών. Οι λαμπτήρες συνήθως χρησιμοποιούν ζωικά ή φυτικά λίπη ως καύσιμο. Εκατοντάδες από αυτούς τους λαμπτήρες (κούφιες επεξεργασμένες πέτρες) έχουν βρεθεί στα σπήλαια Λασκώ στη σύγχρονη Γαλλία, που χρονολογούνται πριν από περίπου 15.000 χρόνια. Λιπαρά ζώα (πουλιά και ψάρια) χρησιμοποιήθηκαν επίσης ως λυχνάρια μετά από κλωστή με φυτίλι. Οι πυγολαμπίδες έχουν χρησιμοποιηθεί ως πηγές φωτισμού. Επινοήθηκαν επίσης κεριά και λάμπες από γυαλί και κεραμική. Οι πολυέλαιοι ήταν μια πρώιμη μορφή «φωτιστικού».
Με τον καιρό, ο ηλεκτρικός φωτισμός έγινε πανταχού παρών στις ανεπτυγμένες χώρες. Τα τμηματικά μοτίβα ύπνου εξαφανίστηκαν, ο βελτιωμένος νυχτερινός φωτισμός κατέστησε δυνατές περισσότερες δραστηριότητες τη νύχτα και τα περισσότερα φώτα του δρόμου μείωσαν την εγκληματικότητα.
Φωτιστικά
Τα φωτιστικά διατίθενται σε μεγάλη ποικιλία στυλ για διάφορες λειτουργίες. Οι πιο σημαντικές λειτουργίες είναι ως βάση για την πηγή φωτός, για παροχή κατευθυνόμενου φωτός και αποφυγή της έντονης λάμψης. Μερικά είναι πολύ απλά και λειτουργικά, ενώ μερικά είναι κομμάτια τέχνης από μόνα τους. Μπορεί να χρησιμοποιηθεί σχεδόν οποιοδήποτε υλικό, αρκεί να αντέχει την υπερβολική θερμότητα και να είναι σύμφωνο με τους κώδικες ασφαλείας.
Μια σημαντική ιδιότητα των φωτιστικών είναι η φωτεινή απόδοση ή η απόδοση της πρίζας τοίχου, που σημαίνει την ποσότητα χρησιμοποιήσιμου φωτός που εκπέμπεται από το φωτιστικό ανά χρησιμοποιούμενη ενέργεια, συνήθως μετρούμενη σε λούμεν ανά watt. Ένα εξάρτημα που χρησιμοποιεί αντικαταστάσιμες πηγές φωτός μπορεί επίσης να έχει την απόδοσή του να αναφέρεται ως το ποσοστό του φωτός που περνά από τη "λάμπα" στο περιβάλλον. Όσο πιο διαφανή είναι τα φωτιστικά, τόσο μεγαλύτερη είναι η αποτελεσματικότητα. Η σκίαση του φωτός μειώνει κανονικά την αποτελεσματικότητα αλλά αυξάνει την κατευθυντικότητα και την οπτική πιθανότητα άνεσης.
Η θερμοκρασία χρώματος για πηγές λευκού φωτός επηρεάζει επίσης τη χρήση τους για ορισμένες εφαρμογές. Η θερμοκρασία χρώματος μιας πηγής λευκού φωτός είναι η θερμοκρασία σε κέλβιν ενός θεωρητικού εκπομπού μαύρου σώματος που ταιριάζει περισσότερο με τα φασματικά χαρακτηριστικά του λαμπτήρα. Ένας λαμπτήρας πυρακτώσεως έχει θερμοκρασία χρώματος περίπου 2800 έως 3000 κέλβιν. Το φως της ημέρας είναι περίπου 6400 Κέλβιν. Οι λαμπτήρες χαμηλότερης θερμοκρασίας χρώματος έχουν σχετικά περισσότερη ενέργεια στο κίτρινο και κόκκινο τμήμα του ορατού φάσματος, ενώ οι υψηλές θερμοκρασίες χρώματος αντιστοιχούν σε λαμπτήρες με περισσότερο μπλε-λευκή εμφάνιση.
Μέτρηση
Η μέτρηση του φωτός ή φωτομετρία γενικά αφορά την ποσότητα του χρήσιμου φωτός που πέφτει σε μια επιφάνεια και την ποσότητα του φωτός που αναδύεται από μια λάμπα ή άλλη πηγή, μαζί με τα χρώματα που μπορούν να αποδοθούν από αυτό το φως. Το ανθρώπινο μάτι αποκρίνεται διαφορετικά στο φως σε διαφορετικά μέρη του ορατού φάσματος, επομένως οι φωτομετρικές μετρήσεις πρέπει να λαμβάνουν υπόψη τη συνάρτηση φωτεινότητας κατά τη μέτρηση της ποσότητας χρήσιμου φωτός. Η βασική μονάδα μέτρησης SI είναι το κηρίο (cd), το οποίο περιγράφει τη φωτεινή ένταση, όλες οι άλλες φωτομετρικές μονάδες προέρχονται από το κηρίο. Η λαμπρότητα για παράδειγμα είναι μέτρο της πυκνότητας της φωτεινής έντασης σε μια δεδομένη κατεύθυνση. Περιγράφει την ποσότητα φωτός που διέρχεται ή εκπέμπεται από μια συγκεκριμένη περιοχή και εμπίπτει σε μια δεδομένη στερεά γωνία. Η μονάδα SI για τη φωτεινότητα είναι το κηρίο ανά τετραγωνικό μέτρο (cd/m2). Η ποσότητα του χρήσιμου φωτός που εκπέμπεται από μια πηγή ή τη φωτεινή ροή μετράται σε λούμεν (lm).
Η μονάδα SI έντασης φωτισμού και φωτεινής εκπομπής, που είναι η φωτεινή ισχύς ανά περιοχή, μετράται σε Lux. Χρησιμοποιείται στη φωτομετρία ως μέτρο της έντασης, όπως γίνεται αντιληπτό από το ανθρώπινο μάτι, του φωτός που προσπίπτει ή διέρχεται από μια επιφάνεια. Είναι ανάλογο με τη ραδιομετρική μονάδα watt ανά τετραγωνικό μέτρο, αλλά με την ισχύ σε κάθε μήκος κύματος σταθμισμένη σύμφωνα με τη συνάρτηση φωτεινότητας, ένα τυποποιημένο μοντέλο ανθρώπινης οπτικής αντίληψης φωτεινότητας.
Επιπτώσεις στην υγεία
Είναι πολύτιμο να παρέχεται η σωστή ένταση φωτός και φάσμα χρωμάτων για κάθε εργασία ή περιβάλλον. Διαφορετικά, η ενέργεια όχι μόνο θα μπορούσε να σπαταληθεί, αλλά ο υπερβολικός φωτισμός μπορεί να οδηγήσει σε δυσμενείς επιπτώσεις στην υγεία και τις ψυχολογικές επιπτώσεις.
Πέρα από τις δαπάνες ενέργειες, είναι σημαντικό να μην υπάρχει υπερβολικός φωτισμός, καθώς δυσμενείς επιπτώσεις στην υγεία, όπως συχνότητα πονοκεφάλου, στρες και αυξημένη αρτηριακή πίεση, προκληθούν από τα υψηλότερα επίπεδα φωτισμού. Επιπλέον, η αντανάκλαση ή το υπερβολικό φως μπορεί να μειώσουν την απόδοση των εργαζομένων.
Η ανάλυση της ποιότητας του φωτισμού δίνει ιδιαίτερη έμφαση στη χρήση φυσικού φωτισμού, αλλά λαμβάνει επίσης υπόψη το φασματικό περιεχόμενο εάν πρόκειται να χρησιμοποιηθεί τεχνητό φως. Όχι μόνο η μεγαλύτερη εξάρτηση από το φυσικό φως θα μειώσει την κατανάλωση ενέργειας, αλλά θα επηρεάσει ευνοϊκά την ανθρώπινη υγεία και απόδοση. Ο σχεδιασμός σχολικών εγκαταστάσεων ώστε να ενσωματώνουν τους κατάλληλους τύπους φωτός τη σωστή ώρα της ημέρας για τη σωστή διάρκεια μπορεί να βελτιώσει την απόδοση και την ευημερία των μαθητών. Ομοίως, ο σχεδιασμός συστημάτων φωτισμού που μεγιστοποιούν τη σωστή ποσότητα φωτός την κατάλληλη ώρα της ημέρας για τους ηλικιωμένους μπορεί να βοηθήσει στην ανακούφιση των συμπτωμάτων της νόσου του Αλτσχάιμερ. Ο ανθρώπινος κιρκάδιος ρυθμός συμπαρασύρεται σε ένα μοτίβο φωτός-σκότους 24 ωρών που μιμείται το φυσικό μοτίβο φωτός/σκότους της γης. Όταν αυτά τα μοτίβα διαταράσσονται, διακόπτουν τον φυσικό κιρκάδιο κύκλο. Η διαταραχή του κιρκάδιου μπορεί να οδηγήσει σε πολλά προβλήματα υγείας, όπως καρκίνο του μαστού, εποχιακή συναισθηματική διαταραχή, σύνδρομο καθυστερημένης φάσης ύπνου και άλλες παθήσεις.
Περιβαλλοντικά ζητήματα
Οι συμπαγείς λαμπτήρες φθορισμού χρειάζονται λιγότερη ενέργεια από έναν λαμπτήρα πυρακτώσεως για την παροχή της ίδιας ποσότητας φωτός, ωστόσο περιέχουν υδράργυρο που αποτελεί κίνδυνο απόρριψης. Λόγω της ικανότητας μείωσης της κατανάλωσης ηλεκτρικής ενέργειας, πολλοί οργανισμοί ενθάρρυναν την υιοθέτηση των CFL. Για μια δεδομένη απόδοση φωτός, οι CFL χρησιμοποιούν από το ένα πέμπτο έως το ένα τέταρτο της ισχύος ενός ισοδύναμου λαμπτήρα πυρακτώσεως. Σε αντίθεση με τους λαμπτήρες πυρακτώσεως, οι CFL χρειάζονται λίγο χρόνο για να ζεσταθούν και να φτάσουν σε πλήρη φωτεινότητα. Έχουν αντικατασταθεί σε μεγάλο βαθμό με τεχνολογίες LED.
Οι λαμπτήρες LED παρέχουν σημαντική εξοικονόμηση ενέργειας σε σχέση με τους λαμπτήρες πυρακτώσεως και τους λαμπτήρες φθορισμού. Οι λαμπτήρες LED χρησιμοποιούν μόνο 10% ενέργεια σε σύγκριση με έναν τυπικό λαμπτήρα πυρακτώσεως, όπου οι συμπαγείς λαμπτήρες φθορισμού χρησιμοποιούν 20% και οι λαμπτήρες εξοικονόμησης ενέργειας 70%. Η διάρκεια ζωής είναι επίσης πολύ μεγαλύτερη — έως 50.000 ώρες. Το μειονέκτημα όταν πρωτοκυκλοφόρησαν ήταν το αρχικό κόστος. Μέχρι το 2018, το κόστος παραγωγής μειώθηκε, η απόδοση αυξήθηκε και η κατανάλωση ενέργειας μειώθηκε. Ενώ το αρχικό κόστος των LED εξακολουθεί να είναι υψηλότερο από τους λαμπτήρες πυρακτώσεως, η εξοικονόμηση όμως είναι τέτοια που υπάρχουν πολύ λίγες περιπτώσεις που οι LED δεν είναι η πιο οικονομική επιλογή.
Το διάχυτο φως από τον εξωτερικό φωτισμό μπορεί να έχει επιπτώσεις στο περιβάλλον και την ανθρώπινη υγεία. Για παράδειγμα, μια μελέτη που διεξήχθη από την Αμερικανική Ιατρική Ένωση προειδοποίησε για τη χρήση λευκών LED υψηλής περιεκτικότητας σε μπλε στον φωτισμό του δρόμου, λόγω της υψηλότερης επίδρασής τους στην ανθρώπινη υγεία και το περιβάλλον, σε σύγκριση με πηγές φωτός χαμηλής περιεκτικότητας σε μπλε (π.χ. νατρίου υψηλής πίεσης και πορτοκαλί LED για υπολογιστή).
Η φωτορύπανση είναι αυξανόμενο πρόβλημα ως αντίδραση στο υπερβολικό φως που εκπέμπεται από πολλές πινακίδες, σπίτια και κτίρια. Η φωτορύπανση είναι συχνά χαμένο φως που συνεπάγεται περιττό ενεργειακό κόστος και εκπομπές διοξειδίου του άνθρακα. Η φωτορύπανση περιγράφεται ως τεχνητό φως που είναι υπερβολικό ή εισχωρεί όπου δεν είναι επιθυμητό. Ο καλά σχεδιασμένος φωτισμός στέλνει φως μόνο όπου χρειάζεται χωρίς να το διασκορπίζει αλλού. Ο κακώς σχεδιασμένος φωτισμός μπορεί επίσης να θέσει σε κίνδυνο την ασφάλεια. Για παράδειγμα, η λάμψη δημιουργεί προβλήματα ασφάλειας γύρω από τα κτίρια, προκαλώντας πολύ έντονες σκιές, τυφλώνοντας προσωρινά τους περαστικούς, καθιστώντας τους ευάλωτους σε επίδοξους επιτιθέμενους. Οι αρνητικές οικολογικές επιπτώσεις του τεχνητού φωτός έχουν τεκμηριωθεί όλο και περισσότερο. Ο Παγκόσμιος Οργανισμός Υγείας το 2007 εξέδωσε μια έκθεση που σημείωνε τις επιπτώσεις του έντονου φωτός στη χλωρίδα και την πανίδα, τις νεογέννητες θαλάσσιες χελώνες, τους βατράχους κατά την περίοδο ζευγαρώματος και τα μεταναστευτικά μοτίβα των πτηνών. Η Αμερικανική Ιατρική Ένωση το 2012 εξέδωσε μια προειδοποίηση ότι η παρατεταμένη έκθεση στο φως τη νύχτα αυξάνει τον κίνδυνο ορισμένων μορφών καρκίνου.
Παραπομπές
Κατηγορία:Αρχιτεκτονικά στοιχεία κτιρίων
Match! Game
Το '''Match! Game''' (ρωσικά: Матч! Игра) είναι ρωσικό αθλητικό τηλεοπτικό κανάλι. Εξέπεμψε αρχικά με την ονομασία «Sport-2» στις 4 Απριλίου 2011 στις 12:00. Στις 13 Αυγούστου 2012, μετονομάστηκε σε «Sport». Εισήλθε στην πλατφόρμα μη ψηφιακών καναλιών της ψηφιακής τηλεόρασης VGTRK, ενώ τον Οκτώβριο του 2015, η Gazprom-Media Holding απέκτησε το κανάλι. Στις 25 Ιανουαρίου 2016 μετονομάστηκε σε «Match! Game».
Εξωτερικοί σύνδεσμοι
Κατηγορία:Μέσα Μαζικής Ενημέρωσης στη Ρωσία
Garbage
Οι Garbage είναι Σκωτσέζικο–Αμερικάνικο συγκρότημα εναλλακτικού ροκ που ιδρύθηκε στο Μάντισον Γουισκόνσιν το 1993. Αποτελείται από την Σκωτσέζα μουσικό Σίρλεϊ Μάνσον (φωνητικά, κιθάρα) και τους Αμερικάνους μουσικούς Ντιούκ Έρικσον (κιθάρα, πλήκτρα), Στιβ Μάρκερ (κιθάρα) και Μπουτς Βιγκ (κρουστά). Όλα τα τέσσερα μέλη συμμετέχουν στη σύνθεση και την παραγωγή. Οι Garbage έχουν περισσότερες από 17 εκατομμύρια πωλήσεις δίσκων σε όλο τον κόσμο.
Ο πρώτος δίσκος τους, Garbage, είχε εξαιρετική επιτυχία με πάνω από 4 εκατομμύρια πωλήσεις αντιτύπων, και πιστοποιήθηκε διπλά πλατινένιος στο Ηνωμένο Βασίλειο, τις ΗΠΑ και την Αυστραλία. Ακολούθησε μια σειρά από ολοένα και πιο επιτυχημένα σίνγκλς τα έτη 1995-1996, όπως τα "Stupid Girl" και "Only Happy When It Rains". Το 1998, μετά από ένα χρόνο ηχογραφήσεων κυκλοφόρησε η συνέχεια του με τίτλο Version 2.0 και ήταν εξίσου επιτυχής, κορυφώθηκε στους βρετανικούς πίνακες κατατάξεων και κέρδισε δύο υποψηφιότητες για Βραβείο Grammy. Έπειτα ανέλαβαν την συμπαραγωγή και ερμηνεία του μουσικού θέματος της 19ης ταινίας του Τζέιμς Μπόντ The World Is Not Enough.
Παρά τις θετικές κριτικές που απέσπασε, ο τρίτος δίσκος των Garbage το 2001 με τίτλο Beautiful Garbage δεν σημείωσε την εμπορική επιτυχία των προκατόχων του. Το συγκρότημα διαλύθηκε διακριτικά κατά τη διάρκεια της προβληματικής παραγωγής του τέταρτου δίσκου, Bleed Like Me, και συγκεντρώθηκαν μόνο για να ολοκληρωθεί το άλμπουμ που κυκλοφόρησε το 2005 και κορυφώθηκε στην καλή θέση Νο.4 στις ΗΠΑ. Το συγκρότημα περιέκοψε την περιοδεία για το Bleed Like Me ανακοινώνοντας μια "αόριστη παύση",  και τονίζοντας ότι δεν έχουν χωριστεί, αλλά επιθυμούν να επιδιώξουν προσωπικά συμφέροντα. Το 2007 διέκοψαν την παύση για την ηχογράφηση του αναδρομικού δίσκου με τις μεγαλύτερες επιτυχίες τους και τίτλο Absolute Garbage. Το 2011 επανασυνδέθηκαν, το 2012 κυκλοφόρησαν το Not Your Kind of People και το 2016 το Strange Little Birds με την  ανεξάρτητη δισκογραφική εταιρεία τους, Stunvolume.
Ιστορία
μικρογραφία|Ο Μπουτς Βιγκ ήταν φημισμένος, ροκ παραγωγός προτού ιδρυθούν οι Garbage.
Ίδρυση και πρώτα χρόνια (1993-1994)
Οι Ντιούκ Έρικσον και Μπουτς Βιγκ είχαν παίξει σε πολλά συγκροτήματα, όπως τους Spooner και τους Fire Town (με τον Στιβ Μάρκερ για ηχολήπτη). Το 1983 οι Βιγκ και Μάρκερ ίδρυσαν το Στούντιο Σμαρτ στο Μάντισον και οι παραγωγές του Βιγκ τράβηξαν την προσοχή της δισκογραφικής Sub Pop. Το 1990 οι Σπούνερ επανασυνδέθηκαν και κυκλοφόρησαν άλλον έναν δίσκο, και το 1993 διαλύθηκαν ενώ άκμαζε η καριέρα των παραγωγών Βιγκ και Μάρκερ. Το 1994 με τον Βιγκ να είναι "διακαής για πραγματικά πολύ μεγάλες ηχογραφήσεις", έσμιξε με τους Έρικσον και Μάρκερ και άρχισαν να κάνουν ρεμίξ για καλλιτέχνες όπως οι U2, Depeche Mode, Nine Inch Nails και House of Pain. Τα ρεμίξ είχαν διαφορετική ενορχήστρωση και βασικά αναδείκνυαν νέους ήχους κιθάρας και προοδευτικούς ρυθμούς μπάσων. Η εμπειρία ενέπνευσε τους τρεις άντρες να ιδρύσουν ένα συγκρότημα, όπου θα "ήθελαν να πάρουν την ευαισθησία του ρεμίξ και να τη μεταφράσουν σε όλες τις δυνατότητες ενός σχηματισμού συγκροτήματος."
Όπως είπε ο Βιγκ η έμπνευση για την ονομασία του συγκροτήματος προήλθε από έναν πρώιμο εχθρικό σχολιασμό, όταν ένας φίλος τους άκουσε ηχογραφήσεις από το "Vow" και αναστέναξε, "Αυτή η μ.....α είναι σαν σκουπίδια!" (αγγλικά: garbage). Όπως λέγεται στην αυτοβιογραφία του συγκροτήματος με τίτλο This Is The Noise That keeps Me Awake, το 1993 ο Βιγκ έγραψε στο ημερολόγιο του στούντιο για τη δημιουργική διαδικασία για την πολύωρη εργασία, "όταν δεν προκύπτει κάτι κουλ... και όταν δεν το περιμένεις, όλα πέφτουν στη θέση τους." Το όνομα προέρχεται από την τελευταία γραμμή της εισαγωγής: "Ελπίζω ότι όλα αυτά τα σκουπίδια θα εξελιχθούν σε κάτι όμορφο!".
Την 8η Απριλίου 1994, η Μάνσον γνώρισε τους Έρικσον, Μάρκερ και Βιγκ για πρώτη φορά στο Λονδίνο. Αργότερα το ίδιο βράδυ ο Βιγκ ενημερώθηκε για την αυτοκτονία του frontman των Nirvana, Κερτ Κομπέιν. Οι Garbage μπήκαν σε περίοδο αναμονής μέχρι να ολοκληρωθεί η περιοδεία των Angelfish στη Βόρεια Αμερική για την υποστήριξη των Live. Οι Έρικσον, Μάρκερ, και Βιγκ εμφανίστηκαν στο Μετρό του Σικάγο, και η Μάνσον προσκλήθηκε στο Μάντισον για την οντισιόν του συγκροτήματος. Η ακρόαση δεν πήγε καλά, αλλά η Μάνσον κοινωνικοποιήθηκε με τα μέλη εκεί και βρήκαν ότι είχαν παρόμοια γούστα στη μουσική. Οι Angelfish διαλύθηκαν στο τέλος της περιοδείας των Live. Η Μάνσον τηλεφώνησε στον Ο'Σέι και ζήτησε νέα οντισιόν, με την αίσθηση ότι "ίσως καταφέρουν κάτι".
Η Μάνσον περιέγραψε την πρώτη συνεδρία με το συγκρότημα ως "καταστροφή", επειδή δεν είχε προγενέστερη εμπειρία από συνεργασίες τέτοιου τύπου, και αυτή και η μπάντα ήταν "δύο μέρη εντελώς αμήχανα με την κατάσταση", αλλά η "από κοινού καταφρόνια" εκείνης της συνάντησης ακολουθήθηκε από μία καλή συνεργασία. Τα πρώτα τραγούδια ήταν απλοϊκές εκδόσεις των τραγουδιών "Stupid Girl", "Queer" και "Vow", στα οποία προστέθηκαν αυτοσχέδιοι στίχοι της Μάνσον. Ήταν η πρώτη φορά που έγραφε στίχους, αλλά μπήκε στην μπάντα. Οι στίχοι γράφτηκαν σε μια καμπίνα στα βόρεια δάση του Ουισκόνσιν και τα τραγούδια ηχογραφήθηκαν στα Smart Studios. Ως συνειδητοί εκπρόσωποι της γκραντζ μουσικής, ιδιαίτερα ο Βιγκ, κατέβαλλαν κάθε δυνατή προσπάθεια για να μην ακούγονται παρόμιοι, επιδιώκοντας ένα ποπ δίσκο.
Οι Garbage έστειλαν κασέτες ντέμο χωρίς τα βιογραφικά τους, για να αποφύγουν πλειοδοτικό πόλεμο για την ιστορία του Βιγκ στον τομέα της παραγωγής. Υπέγραψαν διεθνές συμβόλαιο με την αγγλική δισκογραφική Mushroom (εκτός από τη Βόρεια Αμερική) και εξασφάλισαν συμμετοχή στη συλλογή του περιοδικού Volume. Το μόνο υποψήφιο κομμάτι για κυκλοφορία ήταν το "Vow", αφού ήταν το μόνο τραγούδι για το οποίο είχαν ολοκληρώσει την παραγωγή. Κυκλοφόρησε το Δεκέμβριο και παιζόταν στους ραδιοφωνικούς σταθμούς XFM και από τους DJ του Ραδιόφωνου 1 Στιβ Λαμάκ, Τζον Πιλ, και Τζόνι Γουόκερ. Την 21 Δεκεμβρίου οι Garbage υπέγραψαν με τη δισκογραφική Almo Sound του Τζέρι Μος για τη Βόρεια Αμερική. Η Μάνσον ήταν αδειοδοτημένη για τις δυο δισκογραφικές Mushroom και Almo από τη δισκογραφική Radioactive για ένα μόνο δίσκο, χωρίς αποζημίωση από τις δισκογραφικές των Garbage.
Garbage (1995-1997)
αριστερά|μικρογραφία|Οι πρώτοι τέσσερις δίσκοι των Garbage ηχογραφήθηκαν στο πλέον κλειστό Στούντιο Σμαρτ στο [[Μάντισον (Ουισκόνσιν)|Μάντισον, Ουισκόνσιν.]] Την 15 Αυγούστου 1995 το Garbage πρωτοεμφανίστηκε στη θέση 193 του Billboard 200. Στο Ηνωμένο Βασίλειο,  προηγήθηκε η κυκλοφορία των εκτός δίσκου κομματιών "Subhuman" και "Only Happy When It Rains" ως σίνγκλς για προώθηση του δίσκου, αντί του "Queer". Το άλμπουμ πρωτοεμφανίστηκε στη θέση Νο.12 των βρετανικών κατατάξεων. Στην Αυστραλία το άλμπουμ έκανε το ντεμπούτο του στη θέση Νο.5. Σύντομα κυκλοφόρησε το "Queer" σε Ηνωμένο Βασίλειο και Ευρώπη, ενώ οι Garbage ξεκίνησαν για την πρώτη τους περιοδεία. Κέρδισαν υποψηφιότητες για τα Βραβεία BRIT στις κατηγορίες Καλύτερο Νέο Συγκρότημα και Καλύτερος Διεθνής Νέος Καλλιτέχνης.
Το 1996 το συγκρότημα περιόδευσε για τον ομότιτλο δίσκο. Το "Only Happy When It Rains" κυκλοφόρησε ως σίνγκλ στη Βόρεια Αμερική, το "Stupid Girl" κυκλοφόρησε για την προώθηση του Ευρωπαϊκού σκέλους της περιοδείας. Το MTV ανακοίνωσε ότι το "Only Happy When It Rains" πιστοποιήθηκε για "Buzz κλιπ", που εγγυάται ευρεία διακίνηση στην κατηγορία του από 13 Φεβρουαρίου και έφτασε στο No.  55 του Hot 100. Το "Stupid Girl" ακούστηκε συχνά στα βρετανικά μέσα, τηλεόραση και ραδιόφωνο, κορυφώθηκε στο Νο. 4, ήταν η πρώτη επιτυχία τους στο βρετανικό Τοπ 10 και ανέβασε το δίσκο στο Νο. 6.
Τον Μάιο οι Garbage διασκεύασαν το "Milk" σε στούντιο ηχογραφήσεων στο Σικάγο προτού συνοδεύσουν τους Smashing Pumpkins σε περιοδεία κατά τη διάρκεια της οποίας ο πιανίστας τους Τζόναθαν Μέλβοιν κατέρρευσε από ναρκωτικά. Το "Stupid Girl" έφτασε στο No. 24 του Hot 100. Το ραδιοφωνικό ρεμίξ Τοπ 40 του Τοντ Τέρρυ ακούστηκε πολύ συχνά.
Παγκόσμια, το τελευταίο σίνγκλ που κυκλοφόρησε από το άλμπουμ ήταν η διασκευή του "Milk", και έγινε η δεύτερη επιτυχία του συγκροτήματος στο αγγλικό τοπ 10. Τραγούδησαν το κομμάτι ζωντανά στο MTV Europe Music Awards στο Λονδίνο την 14 Νοεμβρίου· στην εκδήλωση τους απονεμήθηκε το βραβείο Breakthrough. Στη Βόρεια Αμερική, η Almo Sounds κυκλοφόρησε το τραγούδι "Supervixen"  στο ραδιόφωνο μοντέρνου ροκ, ενώ η Capitol Records κυκλοφόρησε το ρεμίξ του "#1 Crush" από το σάουντρακ της ταινίας Romeo + Juliet που κορυφώθηκε στις κατατάξεις του Modern Rock Tracks για τέσσερις εβδομάδες και έγινε μουσικό θέμα της τηλεοπτικής εκπομπής Hex. Αργότερα κέρδισε υποψηφιότητα για Καλύτερο Τραγούδι Από Ταινία στα 1997 MTV Movie Awards.
Τ ο Νοέμβριο 1997 κυκλοφόρησε το Βίντεο Garbage, μια συλλογή από τα προωθητικά βίντεο του δίσκου. Κέρδισαν υποψηφιότητα για το Βραβείο Grammy Καλύτερου Νέου Καλλιτέχνη, ενώ το "Stupid Girl" κέρδισε δύο υποψηφιότητες για Καλύτερο Ροκ Τραγούδι και Καλύτερη Ροκ ερμηνεία Από Ντουέτο Ή συγκρότημα.
Version 2.0 (1997-2000)
Την 1η Μαρτίου 1997 οι Garbage μετακόμισαν στο Λιμάνι Φράιντεϊ της Ουάσινγκτον για να ετοιμάσουν τα τραγούδια του 2ου δίσκου. Σύντομα μετά, επιστρέφοντας στο Smart Studios αισθάνθηκαν πιεσμένοι για επανάληψη της επιτυχίας των Garbage. Η ομάδα αποφάσισε να μην αλλάξει τύπο, αλλά να προοδεύσει μουσικά εξελίσσοντας τον ήχο τους όσο είναι εφικτό—και προέκυψε ο δίσκος με τίτλο Version 2.0 που ολοκληρώθηκε τη 15 Φεβρουάριου 1998. Τον Μάρτιο το πρώτο σίνγκλ "Push It" έγινε το Νο.1 του αγγλικού Εναλλακτικού Ραδιοφώνου και τρίτη συνεχόμενη επιτυχία στο Νο.9 του UK τοπ 10.
Τον Μάιο 1998 το Version 2.0 πρωτοεμφανίστηκε στο βρετανικό Νο.1 και στο Νο.13 του Billboard 200. Τον ίδιο μήνα άρχισαν την περιοδεία Version 2.0 που διήρκεσε μέχρι το τέλος του 1999. Τον Ιούλιο κυκλοφόρησε παγκόσμια το "I Think I'm Paranoid", ενώ το μουσικό βίντεο για το "Push It" κέρδισε οκτώ υποψηφιότητες για το 1998 MTV Video Music Awards. Την 12η Οκτωβρίου κυκλοφόρησε το "Special" και οι Garbage κέρδισαν υποψηφιότητες για τρία MTV Europe Music Awards: "Καλύτερο Συγκρότημα", "Καλύτερη Ροκ Ερμηνεία" και "Καλύτερο Βίντεο" για το "Push It".
Στις αρχές 1999 το Version 2.0 κέρδισε δύο υποψηφιότητες στα Βραβεία Grammy για Δίσκος της Χρονιάς και Καλύτερος Ροκ Δίσκος. Το "Special" ήταν το Νο.1 πιο συχνό σίνγκλ στο Τοπ 40 του ραδιοφώνου. Στην Ευρώπη οι Garbage άρχισαν τη μεγαλύτερη περιοδεία τους με την κυκλοφορία των σίνγκλς  "When I Grow Up" και "The Trick Is to Keep Breathing". Τον Απρίλιο το "When I Grow Up" κυκλοφόρησε στο ραδιόφωνο Σύγχρονου Ροκ, και ενσωματώθηκε στην ταινία Big Daddy. Το Version 2.0 τιμήθηκε με Ευρωπαϊκό Πλατινένιο Δίσκο από την Διεθνή Ομοσπονδία Φωνογραφικής Βιομηχανίας για 1 εκατ. πωλήσεις σε όλη την Ευρώπη και τις ΗΠΑ. Το "You Look So Fine" κυκλοφόρησε ως το τελευταίο σίνγκλ του Version 2.0 παγκόσμια, ενώ οι Garbage περιόδευαν στην Ευρώπη, με συμπεριλαμβανόμενη εμφάνιση στο Εδιμβούργο για τον εορτασμό της ίδρυσης του Κοινοβούλιου της Σκωτίας.
Την 4η Αυγούστου οι Garbage ανέλαβαν την ερμηνεία του μουσικού θέματος για την ταινία του Τζέιμς Μποντ The World Is Not Enough και συνεργάστηκαν με τον συνθέτη Ντάβιντ Άρνολντ στο Λονδίνο και το Βανκούβερ. Το συγκρότημα συμμετείχε σε μια Αυστραλιανή περιοδεία με την Αλάνις Μορισέτ, ενώ το "When I Grow Up" έμεινε τρεις μήνες στις Αυστραλιανές κατατάξεις, και ήταν η μεγαλύτερη επιτυχία τους εκεί. Το "The World Is Not Enough " έφτασε στα τοπ 10 Ιταλίας, Λετονίας, Λιθουανίας, Νορβηγίας και Φινλανδίας, και στο τοπ 40 Γερμανίας, Αυστρίας, Ελβετίας και Ηνωμένου Βασιλείου. Το "Special" κέρδισε υποψηφιότητες στα Grammy για Καλύτερο Ροκ Τραγούδι και Καλύτερη Ροκ ερμηνεία από Ντουέτο ή Συγκρότημα, ενώ το "When I Grow Up" επανακυκλοφόρησε στην Ευρώπη.
Beautiful Garbage (2001-2002)
μικρογραφία|Η Σίρλεϊ Μάνσον σε ζωντανή εμφάνιση στο Voodoo Festival το 2002 Την 10η Απριλίου 2001 οι Garbage συγκεντρώθηκαν και ξεκίνησαν τις εργασίες για τον τρίτο δίσκο τους, ενώ παραμέρισαν τα σχέδια για δίσκο με Β-πλευρά επειδή η Almo Sounds πωλήθηκε στην UMG. Η Μάνσον έγραφε σε ιστολόγιο στο ίντερνετ κατά την ηχογράφηση του άλμπουμ με τίτλο Beautiful Garbage. Τότε επικαλέστηκαν έναν όρο του συμβολαίου για να αφήσουν την Almo, και μήνυσαν την UMG όταν δεν αποδέχτηκε τη λήξη του συμβολαίου. Η UMG προειδοποίησε ότι θα χρησιμοποιήσει το σόλο συμβόλαιο της Μάνσον του 1993 για να δεσμεύσει τους Garbage στην δισκογραφική. Την 29 Ιουλίου 2001 διευθετήθηκε η μήνυση και οι Garbage μεταφέρθηκαν στην Interscope. Τον Αύγουστο κυκλοφόρησε το σινγκλ "Androgyny" στο ραδιόφωνο, και τη 10η Σεπτεμβρίου κυκλοφόρησε το βίντεο. Την επόμενη ημέρα, λόγω των επιθέσεων της 11ης Σεπτεμβρίου σε Νέα Υόρκη και Ουάσιγκτον, το πρόγραμμα προώθησης του δίσκου αναβλήθηκε.
Bleed Like Me (2003–2005)
Το Μάρτιο 2003 οι Garbage άρχισαν τις εργασίες για τον τέταρτο δίσκο, γράφοντας το "Right Between the Eyes" σε 30 λεπτά. Ήταν μια εσφαλμένη εκκίνηση. Κατά το καλοκαίρι οι ηχογραφήσεις αναβλήθηκαν επειδή η Μάνσον υποβλήθηκε σε χειρουργική επέμβαση στη δεξιά φωνητική χορδή και δεν μπορούσε να τραγουδήσει μέχρι τον Αύγουστο. Έως τον Οκτώβριο, λόγω αυξανόμενης έντασης μέσα στην μπάντα και διακοπής της επικοινωνίας, ο Βιγκ μετακόμισε στο Λος Άντζελες  ενώ η Μάνσον επέστρεψε στην Σκωτία. Κατά τη Χριστουγεννιάτικη περίοδο, ο Βιγκ παρακινήθηκε από ενθουσιασμένους θαυμαστές να δώσει δεύτερη ευκαιρία στην ομάδα.
Τον Ιανουάριο 2004 οι Garbage ξαναμαζεύτηκαν στο Λος Άντζελες με τον Τζον Κινγκ των Dust Brothers, τον ντράμερ Ματ Τσάμπερλεϊν, τον μπασίστα Τζάστιν Μέλνταλ-Τζόνσεν, και την 6 Φεβρουαρίου ο Ντέιβ Γκρολ έπαιξε ντράμς στο "Bad Boyfriend". Με τις επιδόσεις του "ανέβασε τον πήχη υψηλότερα" για το συγκρότημα και τη δισκογραφική. Μετά τις συνεδρίες με τον Τζον Κινγκ, η ομάδα επίσημα μετακόμισε στο Λος Άντζελες και έγραψαν το "Metal Heart" και "Boys Wanna Fight",  εξίσου πιο ενεργητικά από παλαιότερα και στιχουργικά πιο "πολιτικά"· και τα δύο τραγούδια αναφέρονταν στην αμερικάνικη και αγγλική εισβολή στο Ιράκ του 2003.
Το 2005 το πρώτο σίνγκλ "Why Do You Love Me" έκανε το ντεμπούτο του στη θέση Νο.39 των κατατάξεων Μοντέρνου Ροκ, και τις θέσεις Νο. 97 και Νο. 81 στα Billboard Hot 100 και Ποπ 100 charts αντίστοιχα, και ήταν το πιο επιτυχημένο σινγκλ του συγκροτήματος σε περίοδο έξι χρόνων. Το Bleed Like Me μπήκε στο Αμερικάνικο Τοπ 10.